CELEX: 62012CN0492
Language: et
Date: 2012-11-05 00:00:00
Title: Kohtuasi C-492/12: Eelotsusetaotlus, mille on esitanud Conseil d’État (Prantsusmaa) 5. novembril 2012 — Conseil national de l'ordre des médecins versus Ministère des affaires sociales et de la santé

26.1.2013   
            
            
               ET
            
            
               Euroopa Liidu Teataja
            
            
               C 26/24
            
         Eelotsusetaotlus, mille on esitanud Conseil d’État (Prantsusmaa) 5. novembril 2012 — Conseil national de l'ordre des médecins versus Ministère des affaires sociales et de la santé
   (Kohtuasi C-492/12)
   2013/C 26/47
   Kohtumenetluse keel: prantsuse
   
      Eelotsusetaotluse esitanud kohus
   
   Conseil d’État
   
      Põhikohtuasja pooled
   
   
      Kaebuse esitaja: Conseil national de l'ordre des médecins
   
      Vastustaja: Ministère des affaires sociales et de la santé
   
      Eelotsuse küsimused
   
   
               1)
            
            
               Kas direktiivi 2005/36/EÜ (1) artiklis 36 sätestatud hambaarsti kutse erisuse nõudega on vastuolus see, kui arstiks ja hambaarstiks õppijatele luuakse ühine ülikooliõppe kolmanda tsükli kvalifikatsioonikoolitus?
            
         
               2)
            
            
               Kas direktiivi meditsiinierialasid puudutavaid sätteid tuleb mõista nii, et nendega on välistatud niisuguste erialade, nagu on kirjeldatud käesoleva otsuse (2) punktis 3, kaasamine hambaarstiõppesse?
            
         
      (1)  Euroopa Parlamendi ja nõukogu 7. septembri 2005. aasta direktiiv 2005/36/EÜ kutsekvalifikatsioonide tunnustamise kohta (ELT L 255, lk 22).
   
      (2)  Nimelt, esiteks, suuõõnekirurgia teoreetiline koolitus, mis hõlmab eelkõige periapikaalse piirkonna ja endodontilise või muu diagnoosiga radikulaartsüstide kirurgiat, preproteetilist ja implantaadikirurgiat, healoomuliste kasvajate patoloogia uurimist, süljenäärmete patoloogiat ja ortodontilis kirurgilist või ortognaatilist ravi; ja teiseks praktiline koolitus, mis koosneb vähemalt kolmest semestrist hambaravile ja kolmest semestrist näo–lõualuukirurgiale spetsialiseerunud asutuses.